**Vyhodnotenie medzirezortného pripomienkového konania**

Zákon, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov

|  |  |
| --- | --- |
| Spôsob pripomienkového konania |  |
| Počet vznesených pripomienok, z toho zásadných | 34 /3 |
| Počet vyhodnotených pripomienok | 34 |
|  |  |
| Počet akceptovaných pripomienok, z toho zásadných | 28 /1 |
| Počet čiastočne akceptovaných pripomienok, z toho zásadných | 2 /1 |
| Počet neakceptovaných pripomienok, z toho zásadných | 4 /1 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Asociácia zamestnávatelských zväzov a združení Slovenskej republiky | 1 (1o,0z) | 0 (0o,0z) |  |  |
| 2. | Generálna prokuratúra Slovenskej republiky | 3 (3o,0z) | 0 (0o,0z) |  |  |
| 3. | ICZ Slovakia a. s. | 2 (0o,2z) | 0 (0o,0z) |  |  |
| 4. | Ministerstvo dopravy a výstavby Slovenskej republiky | 1 (1o,0z) | 0 (0o,0z) |  |  |
| 5. | Ministerstvo financií Slovenskej republiky | 3 (2o,1z) | 0 (0o,0z) |  |  |
| 6. | Ministerstvo kultúry Slovenskej republiky | 1 (1o,0z) | 0 (0o,0z) |  |  |
| 7. | Ministerstvo obrany Slovenskej republiky | 2 (2o,0z) | 0 (0o,0z) |  |  |
| 8. | Ministerstvo pôdohospodárstva a rozvoja vidieka Slovenskej republiky | 2 (2o,0z) | 0 (0o,0z) |  |  |
| 9. | Ministerstvo spravodlivosti Slovenskej republiky | 1 (1o,0z) | 0 (0o,0z) |  |  |
| 10. | Ministerstvo školstva, vedy, výskumu a športu Slovenskej republiky | 2 (2o,0z) | 0 (0o,0z) |  |  |
| 11. | Ministerstvo vnútra Slovenskej republiky | 4 (4o,0z) | 0 (0o,0z) |  |  |
| 12. | Národná banka Slovenska | 1 (1o,0z) | 0 (0o,0z) |  |  |
| 13. | Odbor aproximácie práva sekcie vládnej legislatívy Úradu vlády SR | 6 (6o,0z) | 0 (0o,0z) |  |  |
| 14. | Protimonopolný úrad Slovenskej republiky | 1 (1o,0z) | 0 (0o,0z) |  |  |
| 15. | Úrad pre normalizáciu, metrológiu a skúšobníctvo Slovenskej republiky | 1 (1o,0z) | 0 (0o,0z) |  |  |
| 16. | Úrad podpredsedu vlády Slovenskej republiky pre investície a informatizáciu | 1 (1o,0z) | 0 (0o,0z) |  |  |
| 17. | Úrad priemyselného vlastníctva Slovenskej republiky | 1 (1o,0z) | 0 (0o,0z) |  |  |
| 18. | Úrad vlády Slovenskej republiky | 1 (1o,0z) | 0 (0o,0z) |  |  |
| 19. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 20. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 21. | Národný bezpečnostný úrad | 0 (0o,0z) | 0 (0o,0z) | x |  |
| 22. | Štatistický úrad Slovenskej republiky | 0 (0o,0z) | 0 (0o,0z) | x |  |
| 23. | Ministerstvo hospodárstva Slovenskej republiky | 0 (0o,0z) | 0 (0o,0z) | x |  |
| 24. | Ministerstvo životného prostredia Slovenskej republiky | 0 (0o,0z) | 0 (0o,0z) |  | x |
| 25. | Ministerstvo zdravotníctva Slovenskej republiky | 0 (0o,0z) | 0 (0o,0z) |  | x |
| 26. | Ministerstvo zahraničných vecí a európskych záležitostí Slovenskej republiky | 0 (0o,0z) | 0 (0o,0z) |  | x |
| 27. | Úrad pre verejné obstarávanie | 0 (0o,0z) | 0 (0o,0z) |  | x |
| 28. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) |  | x |
| 29. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 30. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 31. | Najvyšší súd Slovenskej republiky | 0 (0o,0z) | 0 (0o,0z) |  | x |
| 32. | Národná rada Slovenskej republiky | 0 (0o,0z) | 0 (0o,0z) |  | x |
| 33. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 34. | Kancelária prezidenta Slovenskej republiky | 0 (0o,0z) | 0 (0o,0z) |  | x |
| 35. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 36. | Združenie miest a obcí Slovenska | 0 (0o,0z) | 0 (0o,0z) |  | x |
| 37. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 38. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 39. | Republiková únia zamestnávateľov | 0 (0o,0z) | 0 (0o,0z) |  | x |
| 40. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 41. | Konferencia biskupov Slovenska | 0 (0o,0z) | 0 (0o,0z) |  | x |
|  | Spolu | 34 (31o,3z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |  |
| --- | --- |
| Vysvetlivky k použitým skratkám v tabuľke: | |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **AZZZ SR** | **predloženému návrhu** bez pripomienok | O | A |  |
| **GPSR** | **Čl. I bod 10** K čl. I bodu 10 (§ 31 ods. 4) Odporúčame zvážiť vypustenie poslednej vety a ponechať otázku správnosti údajov zadaných do elektronického systému v pôsobnosti kontrolných orgánov, nakoľko kontrolou správnosti okresný úrad preberá na seba aj zodpovednosť za to, že údaje, ktoré potvrdil, sú aj správne. V prípade ponechania poslednej vety v návrhu odporúčame v tejto vete upraviť lehotu, v ktorej je okresný úrad povinný potvrdzovať (odporúčanie použiť slovo „potvrdí") správnosť a tiež postup, na základe ktorého okresný úrad bude konštatovať správnosť údajov, resp. postup v prípade, keď okresný úrad zistí dôvody na „nepotvrdenie". | O | A | Pripomienka akceptovaná v § 38b ods. 2.: Existujúci účastník schémy obchodovania, ktorý získa prístup do elektronického systému, vkladá do elektronického systému kópiu povolenia na vypúšťanie emisií skleníkových plynov a monitorovací plán vydaný podľa § 5 alebo § 6, ktorý tvorí neoddeliteľnú súčasť tohto povolenia, najneskoršie do 30. apríla 2018. Okresný úrad potvrdí zhodu tohto povolenia s monitorovacím plánom do 30 dní od ich vloženia. |
| **GPSR** | **Čl. II bod 2** K čl. II bodu 2 /§ 4 ods. l písm. a e)/ Odporúčame ustanovenie preformulovať tak, aby bolo pojmologicky jednoznačné a pre adresátov právnej normy zrozumiteľné. Podotýkame, že slovo „napríklad" sa v dikcii ustanovení zákonov nepoužíva. Taktiež odporúčame spresniť dôvodovú správu k tomuto bodu, v ktorej je možné/potrebné uviesť príklady, ako aj medzinárodné zmluvy alebo aj iné právne dokumenty, z ktorých vyplýva povinnosť, resp. oprávnenie Slovenskej republiky prispievať do klimaticko-energetických fondov konkrétne uvedených v navrhovanom znení zákona, prípadne aj do iných medzinárodných fondov. | O | A | Ustanovenie § 4 ods. 1 písm. ae) je upravené a zároveň bola doplnená osobitná časť dôvodovej správy. |
| **GPSR** | **Čl. I bod 8** Odporúčame v nadväznosti na vypustenie odseku 2 vykonať úpravu vnútorných odkazov v § 18 ods. 6 písm. a) a b), v ktorých sú uvedené vnútorné odkazy na § 26 ods. 4, resp. ods. 5. | O | A | Doplnili sa nové novelizačné body s úpravou vnútorných odkazov v § 18 ods. 6 písm. a) a b). |
| **ICZ** | **Čl. I bod 10** V nadväznosti na zavedenie elektronického systému naša organizácia ako vnútroštátny správca navrhuje zjednodušenie procesu zapisovania a schvaľovania údajov o množstvách overených emisií v registri Únie nasledovne: zrušiť povinnosť okresných úradov predkladať každoročne do 31. marca vnútroštátnemu správcovi potvrdenie o správnosti správy, zrušiť povinnosť pre overovateľov vkladať do tabuľky overených emisií v registri ročné overené emisie a uvedené údaje získavať od ministerstva na základe údajov zapísaných v elektronickom systéme v súlade s prílohou IX nariadenia Komisie (EÚ) č. 389/2013. V súvislosti s uvedeným navrhujeme doplniť znenie prvej vety navrhovaného § 31, ods. 6 o slová "každoročne do 31. marca" a s účinnosťou od 1. mája 2018 zrušiť súčasný § 27, ods. 1, písm. f). Tiež navrhujeme doplniť znenie navrhovaného § 31, ods. 7 o slová "každoročne do 31. marca" a zrušiť súčasný § 24, ods. 4. | Z | ČA | Úprava v čl. III - § 31 ods. 6 nadobudne účinnosť 1. mája 2018.Ustanovenie § 27 ods. 1 písm. f) bolo zrušené. Vloženie slov "každoročne do 31. marca" v § 31ods. 7 nebolo akceptované. Správu o overení musí predložiť prevádzkovateľ okresnému úradu do 1. marca a správu o overení úrovne činnosti ministerstvu do 31. decembra. Zrušenie § 24 ods. 4.nebolo akceptované, ale upravené nasledovne: Ak overovateľ overí správu podľa § 21 ods. 2 písm. a) ako správnu, vkladá do tabuľky overených emisií v registri ročné overené emisie postupom podľa osobitného predpisu. 9)“. |
| **ICZ** | **Čl. I bod 8** V nadväznosti na zavedenie elektronického systému naša organizácia ako vnútroštátny správca navrhuje zjednodušenie procesu zapisovania a schvaľovania údajov o množstvách overených emisií v registri Únie nasledovne: zrušiť povinnosť okresných úradov predkladať každoročne do 31. marca vnútroštátnemu správcovi potvrdenie o správnosti správy, zrušiť povinnosť pre overovateľov vkladať do tabuľky overených emisií v registri ročné overené emisie a uvedené údaje získavať od ministerstva na základe údajov zapísaných v elektronickom systéme v súlade s prílohou IX nariadenia Komisie (EÚ) č. 389/2013. V súvislosti s uvedeným navrhujeme upraviť znenie súčasného § 26, ods. 1, písm. n) nasledovne: „predkladá každoročne do 31. marca vnútroštátnemu správcovi údaje o ročných emisiách podľa osobitného predpisu“ + doplniť novú poznámku pod čiarou: „Príloha IX nariadenia Komisie (EÚ) č. 389/2013“. | Z | A | Ustanovenie§ 26 ods. 1 písm. n) nebolo upravené V § 26 ods. 1 je doplnený písmenom t), ktoré znie: „predkladá každoročne do 31. marca vnútroštátnemu správcovi údaje o ročných emisiách z prevádzky podľa osobitného predpisu 25).Poznámka pod čiarou k odkazu 25 znie: Príloha IX nariadenia Komisie (EÚ) č. 389/2013. Zároveň boli v § 17 doplnené nové odseky 5 a 6. |
| **MDaVSR** | **bodu 1** V bode 1 odporúčame označiť poznámku pod čiarou číslom ,,1a“ a následne nemeniť označenie pôvodnej poznámky pod čiarou č. 1. | O | N | Poznámka pod čiarou je očíslovaná v súlade s bodom 39.2 prílohy LPV SR. |
| **MFSR** | **Všeobecne** Beriem na vedomie, že pozitívne vplyvy na rozpočet verejnej správy súvisiace s očakávanými príjmami z predaja ročne pridelených emisných kvót (AEA) v súčasnosti nie je možné kvantifikovať, ani približne odhadnúť ich výšku z dôvodu, že ich cena nie je známa. Rovnako beriem na vedomie, že predpokladané zvýšené výdavky kapitoly Ministerstva životného prostredia SR v súvislosti s údržbou nového elektronického systému v sume 14 400 eur ročne, budú zabezpečené v rámci rozpočtu kapitoly ministerstva na príslušné rozpočtové roky. | O | A |  |
| **MFSR** | **Všeobecne** Návrh je potrebné zosúladiť s prílohou č. 1 LPV (ďalej len „príloha LPV“) [napríklad v čl. I bode 10 § 31 ods. 1 úvodnej vete slovo „nahlasujú“ nahradiť slovom „nahlasuje“, v čl. II bode 2 § 4 ods. 1 písm. ae) vypustiť slovo „napríklad“, čl. III zosúladiť s bodom 64. 1 prílohy LPV]. | O | A | V čl. I v § 31 ods. 1 úvodná veta je upravená. V čl. II znenie § 4 ods. 1 písm. ad) je upravené. |
| **MFSR** | **Čl. I bod 3** Žiadam, aby výnosy získané z priameho predaja, sprostredkovane alebo na dražbe z ročne pridelených emisných kvót (AEA) boli príjmom štátneho rozpočtu (čl. I bod 3 § 18 ods. 14), pretože viazanie príjmov AEA na Environmentálny fond nie je odôvodnené a znižuje transparentnosť a predvídateľnosť rozpočtového procesu. | Z | N | Navrhované riešenie je v rozpore so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. Po vzájomnej dohode štatutárov MŹP SR a MF SR dňa 15.8.2017 bolo navrhnuté ponechať pôvodné znenie. Rozpor bol odstránený. |
| **MKSR** | **K celému materiálu** Bez pripomienok. | O | A |  |
| **MOSR** | **K Čl. II bodu 2** Slová „napríklad do Zeleného klimatického fondu, Globálneho environmentálneho fondu a iných medzinárodných fondov s podobným zameraním“ odporúčame z dôvodu nadbytočnosti vypustiť. | O | A | Ustanovenie § 4 ods. 1 písm. ae) je upravené a zároveň bola doplnená osobitná časť dôvodovej správy. |
| **MOSR** | **K Čl. I bodu 8** V nadväznosti na zmenu § 26 odporúčame upraviť aj vnútorné odkazy uvedené v § 18 ods. 6 písma. a) a b) zákona č. 414/2012 Z. z. | O | A | Doplnili sa nové novelizačné body s úpravou vnútorných odkazov v § 18 ods. 6 písm. a) a b). |
| **MPRVSR** | **celému materiálu** bez pripomienok | O | A |  |
| **MPRVSR** | **Čl. II bod 2** V čl. II bod 2, kde sa uvádza, že sa dopĺňajú nové písmená ad) a ae), pričom písm. ad) znie „ ad) podporu projektov zameraných na úsporu a záchyty emisií skleníkových plynov v oblasti poľnohospodárstva a lesníctva“ Uvedený návrh na rozšírenie poskytovania prostriedkov Environmentálneho fondu, ktorého zdrojom sú aj - Výnosy z verejných zbierok určených na starostlivosť o životné prostredie - Peňažné prostriedky získané z predaja kvót skleníkových plynov alebo znečisťujúcich látok - Finančné prostriedky EÚ - Výnosy získané z dražieb kvót bude podľa nášho názoru prakticky ťažko vykonateľný a len málo pravdepodobne v prospech vlastníkov a obhospodarovateľov lesov, ktorí , v súlade so schváleným programom starostlivosti o les, trvalo udržateľným manažmentom lesa ovplyvňujú záchyty a ukladanie emisií skleníkových plynov. Z uvedeného dôvodu odporúčame ustanovenie doplneného písm. ad) preformulovať nasledovne: „ad) podporu manažmentu lesov v pásmach A, B a C ohrozenia lesov pod vplyvom imisií x) a podporu projektov zameraných na úsporu a záchyty emisií skleníkových plynov v oblasti poľnohospodárstva a lesníctva“ Poznámka k odkazu x) znie: „x) § 18 vyhlášky MP SR č. 453/2006 Z. z. o hospodárskej úprave lesov a o ochrane.“ | O | A | Upravené aj s odkazom na § 66 písm. b) zákona č. 326/ 2005 Z. z. o lesoch v znení zákona č. 360/2007 Z. z. a § 18 vyhlášky Ministerstva pôdohospodárstva a rozvoja vidieka Slovenskej republiky č. 453/2006 Z. z. o hospodárskej úprave lesov a o ochrane. |
| **MSSR** | **celému materiálu** bez pripomienok | O | A |  |
| **MŠVVaŠSR** | **čl. III** Odporúčame slová "bodu 4" nahradiť slovami "štvrtého bodu" v súlade s legislatívno-technickými pokynmi 57 a 64.1. | O | A | Účinnosť zákona je upravená v novom znení. |
| **MŠVVaŠSR** | **čl. II bodu 2** Odporúčame v § 4 - v písmene ad) slovo "záchyty" nahradiť slovom "záchyt" v súlade s legislatívno-technickým pokynom č. 3; množné číslo nie je potrebné, pretože použitý termín vyjadruje činnosť; - v písmene ae) časť ustanovenia za slovami "klimaticko-energetických fondov" vypustiť alebo nahradiť odkazom na príslušné medzinárodné právne akty, pretože termín "klimaticko-energetické fondy" jednoznačne pomenúva príjemcu príspevkov, slovo "napríklad", sa nemôže použiť, ak sa súčasne na konci uvádzajú slová "a iných medzinárodných fondov" a slovné spojenie "podobným zameraním" je v kontexte ustanovenia významovo neurčité. | O | A | Slovo „záchyty“ je nahradené slovom „záchyt“. |
| **MVSR** | **Čl. I bod 11** V č. I bode 11 odporúčame kvôli jednoznačnosti textu slová „do 30. apríla 2018“ zaradiť za slovo „môžu“. Odôvodnenie: Z nového slovosledu bude jednoznačné, že dátum sa viaže k nahlasovaniu údajov, a nie k zverejneniu šablón na webovom sídle. | O | N | Ustanovenie § 38b ods. 2 bolo vypustené. |
| **MVSR** | **Čl. I bod 1** V čl. I bode 1 (§ 2 písm. o)) odporúčame vypustiť slová „na roky 2013 až 2020“. Odôvodnenie: Obsahom ustanovení § 2 je vymedzenie základných pojmov požívaných v texte zákona. Nepovažujeme za náležité uvádzať v základných pojmoch konkrétne obdobie vzhľadom na to, že emisné kvóty sa prideľujú vždy na príslušné obdobie a rozhodnutie 406/2009 predpokladá ďalšie znižovanie emisií aj po r.2020, a tiež z dôvodu , že príslušné obdobie je už v texte zákona zahrnuté, a to v rámci odkazu 1. | O | N | Rozhodnutie 406/2009 je platné pre roky 2013-2020, pre ďalšie obdobie sa pripravuje nová európska legislatíva (nariadenie). |
| **MVSR** | **Čl. I bod 10** V čl. I bode 10 § 31 ods. 4 odporúčame doplniť, akým spôsobom bude okresný úrad potvrdzovať správnosť údajov zadaných do elektronického systému existujúcim účastníkom schémy obchodovania. | O | A | Pripomienka akceptovaná v § 38b ods. 2: Existujúci účastník schémy obchodovania, ktorý získa prístup do elektronického systému, vkladá do elektronického systému kópiu povolenia na vypúšťanie emisií skleníkových plynov a monitorovací plán vydaný podľa § 5 alebo § 6, ktorý tvorí neoddeliteľnú súčasť tohto povolenia, najneskoršie do 30. apríla 2018. Okresný úrad potvrdí zhodu tohto povolenia s monitorovacím plánom do 30 dní od ich vloženia. |
| **MVSR** | **Čl. I bod 3** V čl. I bode 3 (§ 18 ods. 13 a 14) odporúčame vypustiť odsek 14 a poznámku pod čiaru k odkazu 17. V nadväznosti na to odporúčame doplniť čl. II návrhu o nový bod 1 novelizujúci § 3 ods. 1 písm. r) zák. č. 587/2004 Z. z. napr. takto: „1. V § 3 ods. 1 písm. r) sa slová „z predaja“ nahrádzajú slovami „ z priameho predaja alebo sprostredkovaného predaja“. Odôvodnenie: Nový odsek 14 zakladá v súvislosti s plynutím výnosov z predaja a z dražieb obsahovú duplicitu s § 3 ods. 1 písm. r) a t) zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov, ktorý upravuje zdroje fondu: podľa písm. r) cit. ustanovenia sú zdrojmi fondu „peňažné prostriedky získané z predaja kvót skleníkových plynov alebo znečisťujúcich látok“ a podľa písm. t) sú zdrojmi fondu „výnosy získané z dražieb kvót“. Vzhľadom na to, že v novom odseku 13 sa určujú formy predaja, je vhodné tieto formy upraviť aj v § 3 ods. 1 písm. r) zák. č. 587/2004 Z. z. | O | ČA |  |
| **NBS** | **celému materiálu** Bez pripomienok. | O | A |  |
| **OAPSVLÚVSR** | **Čl. I bod 5** § 21 upravujúci práva a povinnosti prevádzkovateľov a prevádzkovateľov lietadiel sa navrhuje doplniť odsekom 5, podľa ktorého „Prevádzkovateľ lietadla nahlasuje monitorovací plán podľa § 13 ods. 1 a správu podľa ods. 2 písm. a) prostredníctvom elektronického systému vytvoreného Európskou komisiou na požiadanie ministerstva.“ Navrhované ustanovenie § 21 ods. 5 predstavuje duplicitu s čl. 74 ods. 1 nariadenia Komisie (EÚ) č. 601/2012 o monitorovaní a nahlasovaní emisií skleníkových plynov podľa smernice Európskeho parlamentu a Rady 2003/87/ES (Ú. v. EÚ L 181, 12.7.2012) v platnom znení, podľa ktorého „Členské štáty môžu požiadať prevádzkovateľa a prevádzkovateľa lietadla, aby na predloženie plánov monitorovania a zmien plánu monitorovania, ako aj správ o ročných emisiách, správ o údajoch o tonokilometroch, správ o overení a správ o vylepšeniach použil elektronické šablónu alebo špecifické formáty súborov. Tieto šablóny alebo špecifikácie formátu súborov stanovené členskými štátmi obsahujú aspoň informácie uvedené v elektronických šablónach alebo špecifikáciách formátov súborov zverejnených Komisiou.“ Keďže nariadenia EÚ sú priamo aplikovateľné v členských štátoch EÚ a pri ich implementácií sa nepreberá ich text do vnútroštátnej legislatívy, žiadame navrhované ustanovenie vypustiť, resp. prepracovať a odstrániť duplicitu ustanovenia návrhu s ustanovením predmetného nariadenia EÚ formou odkazu napr. na čl. 74 ods. 1 nariadenia Komisie (EÚ) č. 601/2012 v platnom znení. | O | A | Ustanovenie § 21 ods. 5 bolo vypustené z dôvodu duplicity s čl. 74 ods. 1 nariadenia Komisie (EÚ) č. 601/2012. |
| **OAPSVLÚVSR** | **K doložke zlučiteľnosti:** 1. V bode 3 písm. a) doložky zlučiteľnosti v sekundárnom práve prijatom po nadobudnutí platnosti Lisabonskej zmluvy – 1. legislatívne akty, žiadame nesprávne zaradené nariadenie Komisie (EÚ) č. 601/2012 uviesť do časti 2. nelegislatívne akty a za publikačným zdrojom doplniť dodatok „v platnom znení“. | O | A | Upravené v 2. časti nelegislatívne akty. |
| **OAPSVLÚVSR** | **K doložke zlučiteľnosti:** 2. V bode 5 doložky zlučiteľnosti žiadame uviesť stupeň zlučiteľnosti návrhu právneho predpisu s právom EÚ ako „úplný“. | O | A | Uvedený je stupeň zlučiteľnosti "úplný". |
| **OAPSVLÚVSR** | **Čl. I bod 1** Navrhovaný § 2 písm. o) na účely definovania pojmu „ročne pridelené emisné kvóty“ odkazuje na osobitný predpis, ktorým je rozhodnutie Európskeho parlamentu a Rady č. 406/2009/ES, bez špecifikovania konkrétnych ustanovení. Žiadame doplniť poznámku pod čiarou k odkazu 1 o citáciu konkrétneho článku, a to čl. 2 ods. 2 rozhodnutia č. 406/2009/ES. | O | A |  |
| **OAPSVLÚVSR** | **Čl. I bod 3** V súvislosti s pripomienkou k čl. I bod 1 návrhu zákona žiadame v § 18 ods. 13 odkaz 1 prečíslovať a v poznámke pod čiarou citovať konkrétne články rozhodnutia č. 406/2009/ES , podľa ktorých „Ministerstvo životného prostredia SR je oprávnené využiť flexibility podľa osobitného predpisu.“. | O | A | Poznámka pod čiarou sa doplnila slovami "Čl.3 a 5". |
| **OAPSVLÚVSR** | **K dôvodovej správe osobitná časť:** Žiadame predkladateľa, aby prepracoval osobitnú časť dôvodovej správy tak, aby odôvodnenia k jednotlivým bodom neobsahovali iba opis, resp. prepis znenia z návrhu zákona. Táto požiadavka vyplýva z čl. 19 ods. 4 Legislatívnych pravidiel vlády SR, kde je ustanovené, že osobitná časť dôvodovej správy obsahuje odôvodnenie jednotlivých navrhovaných ustanovení – teda obsahuje vysvetlenie, prečo sú jednotlivé ustanovenia navrhované v takomto znení. Z toho istého článku Legislatívnych pravidiel vlády SR tiež vyplýva, že do odôvodnenia jednotlivých navrhovaných ustanovení sa nepreberá text týchto ustanovení, ani text a argumentácia už obsiahnutá vo všeobecnej časti dôvodovej správy. Žiadame prepracovať a uviesť do súladu s Legislatívnymi pravidlami vlády SR. | O | A | Osobitná časť je upravená. |
| **PMÚSR** | **celému materiálu** bez pripomienok | O | A |  |
| **ÚNMSSR** | **celému materiálu** Bez pripomienok. | O | A |  |
| **ÚPPVII** | **bod 8** Upozorňujeme, že zmena v § 26 sa dotkne vnútorného odkazu v § 18 ods. 6, čo však nie je zohľadnené. Odporúčame za bod 2 vložiť nový bod 3, ktorý túto zmenu zohľadní. Legislatívno-technická pripomienka | O | A | Doplnili sa nové novelizačné body s úpravou vnútorných odkazov v § 18 ods. 6 písm. a) a b). |
| **ÚPVSR** | **celému materiálu** Bez pripomienok. | O | A |  |
| **ÚVSR** | **Návrhu uznesenia vlády Slovenskej republiky** V Návrhu uznesenia vlády Slovenskej republiky navrhujeme časť B. Vláda poveruje „ministerovi životného prostredia Slovenskej republiky“ nahradiť znením „ministra životného prostredia Slovenskej republiky“. | O | A |  |